# Papa Leon XIII

| Leon XIII  |
| --- |
|  |
| Nagsimula ang pagka-Papa | 20 February 1878 |
| Nagtapos ang pagka-Papa | 20 Hulyo 1903 |
| Hinalinhan | Pius IX |
| Kahalili | Pius X |
| Mga orden |
| Ordinasyon | 31 Disyembre 1837 ni Carlo Odescalchi |
| Konsekrasyon | 19 Pebrero 1843 ni Luigi Emmanuele Nicolò Lambruschini |
| Naging Kardinal | 19 Disyembre 1853 |
| Mga detalyeng personal |
| Pangalan sa kapanganakan | Vincenzo Gioacchino Raffaele Luigi Pecci |
| Kapanganakan | 2 Marso 1810 Carpineto Romano, Roma, Imperyong Pranses] |
| Yumao | 20 Hulyo 1903 (sa gulang na 93) Palasyong Apostoliko, Roma, Kaharian ng Italya |
| Eskudo de armas |  |
| Iba pang mga Papa na mayroon ding pangalan na Leon |

Si **Papa Leon XIII** o **Papa Leo XIII** (Latin: *Leo PP. XIII*; Italyano: *Leone XIII*; Ingles: *Leo XIII*, 2 Marso, 1810—20 Hulyo, 1903), ay isang paring Italyano at nagsilbi bilang Papa at tagapamahala ng Simbahang Katoliko. Ipinanganak bilang Konde **Vincenzo Gioacchino Raffaele Luigi Pecci**, ay ang ika-256 na Papa ng Simbahang Romano Katoliko, na namuno mula 1878 hanggang sa kaniyang kamatayan noong 1903, at pumalit kay Papa Pio IX. Naglingkod hanggang sa edad na 93, siya ang pinakamatandang papa, at ang ikatlong may pinakamahabang panahon sa pontipise, sa likod nina Papa Pio IX at Papa Juan Pablo II. Kilala siya bilang ang "Papa ng Manggagawang Tao" at "Ang Papang Panlipunan".

Bilang tagapagtaguyod ng karapatang panlipunan noong mga huling panahon ng ika-19 dantaon, iminungkahi niya ang pagbibili o pagbebenta ng mga lupaing Katoliko (pag-aari ng mga kapariang Kastila) na nasa Pilipinas.

## Monsinyor

Iginawad ni Papa Gregorio XVI kay Pecci ang pamagat na *Monsignore* (Monsinyor). Noong 1903, nagkaroon ng mga pagdiriwang ng Hubileong Ginintuan na bumalik-tanaw sa 50 mga taon magmula nang mapangalanan si Pecci bilang isang kardinal.

Noong 1846, dinalaw niya ang London kung saan nakaharap niya si Reyna Victoria.

## Pagka-obispo

Si Pecci ay naging Obispo ng Perugia sa loob ng 32 mga taon, magmula 1846 hanggang 1878.

## Pagkakardinal

Itinaas ni Papa Pio IX ang ranggo ni Pecci upang maging kardinal noong 1853.

## Pagkapapa

Noong 1878, nahalal si Kardinal Pecci bilang Papa. Pagkaraan ng pagkahalal sa kaniya, hindi kailanman lumabas si Papa Leon sa hangganan ng mga tarangkahan ng Batikano. Nanungkulan si Papa Leon XIII hanggang sa edad na 93. Siya ang pinakamatandang papa at ang pangalawang may pinakamahabang pamumuno bilang papa bago ang pagiging papa ni Papa Juan Pablo II. Nakilala si Papa Leon XIII bilang ang "Papa ng Naghahanapbuhay na Tao."

Namatay si Papa Leo XIII sa edad na 93 dahil sa pulmonya at katandaan.

### Pagkaraan ng kaniyang kamatayan

Ibinurol si Papa Leo XIII sa Basilika ni San Pedro. Inilibing siya sa Basilika na San Juan Laterano, na opisyal na luklukan ng Obispo ng Roma.

## Tingnan din

* Talaan ng mga papa
* Talaan ng mga papa ayon sa tagal ng panunungkulan

## Mga sanggunian

Ang Eskudo ng Armas ni Papa Leon XIII
## Mga kawing na panlabas

* Midyang kaugnay ng Leo XIII sa Wikimedia Commons

* "Pope Leo XIII" sa *Catholic Encyclopedia*, 1913
* "Leo XIII" sa *Encyclopædia Britannica*, 1911
* Vatican webpage, Leo XIII
* Cardinals of the Holy Roman Church Naka-arkibo 2011-10-30 sa Wayback Machine., Gioacchino Cardinal PecciNaka-arkibo 2013-07-17 sa Wayback Machine.
* *Catholic Encyclopedia*, "List of Popes"

|  |  |  |
| --- | --- | --- |
| Sinundan: **Pio IX** | **Papa** 1878–1903 | Susunod: **Pio X** |